stanford-oval/wikipedia huggingface dataset:
Three Billboards Outside Ebbing, Missouri

| Three Billboards Outside Ebbing, Missouri |
| --- | --- |

Ohjaaja:  Martin McDonagh
Käsikirjoittaja:  Martin McDonagh
Tuottaja:   Graham Broadbent  Peter Czernin  Martin McDonagh 
Säveltäjä:  Carter Burwell
Kuvaaja:  Ben Davis
Leikkaaja:  Jon Gregory
Pääosat:   Frances McDormand  Woody Harrelson  Sam Rockwell  Abbie Cornish  John Hawkes  Peter Dinklage 
Valmistustiedot
Valmistusmaa:   Iso-Britannia  Yhdysvallat 
Tuotantoyhtiö:   Blueprint Pictures  Fox Searchlight Pictures  Film4 Productions  Cutting Edge Group 
Levittäjä:  Fox Searchlight Pictures
Ensi-ilta:   2017-09-044. syyskuuta 2017 (Venetsia)  2017-11-1010. marraskuuta 2017 (Yhdysvallat)  2018-01-1212. tammikuuta 2018 (Britannia)  2018-02-2323. helmikuuta 2018 (Suomi)  
Kesto:  115 minuuttia
Alkuperäiskieli:  englanti
Budjetti:  12 miljoonaa dollaria
Tuotto:  150 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Three Billboards Outside Ebbing, Missouri on vuonna 2017 ensi-iltansa saanut brittiläis-yhdysvaltalainen musta komediaelokuva, jonka on ohjannut, käsikirjoittanut ja osin tuottanut Martin McDonagh. Elokuvan pääosissa ovat Frances McDormand, Woody Harrelson, Sam Rockwell, John Hawkes ja Peter Dinklage. Elokuva kertoo naisesta (McDormand), joka syyttää pikkukaupunkinsa poliisia tyttärensä murhatapauksen tutkinnan tyrimisestä.
Three Billboards sai ensi-iltansa Venetsian elokuvajuhlilla 4. syyskuuta 2017. Teatterilevitykseen se saapui Yhdysvalloissa 10. marraskuuta 2017 ja Suomessa 23. helmikuuta 2018.
Vuoden 2018 Oscar-gaalassa McDormand palkittiin parhaan naispääosan ja Rockwell parhaan miessivuosan palkinnoilla. Se sai yhteensä seitsemän ehdokkuutta muun muassa parhaasta elokuvasta, alkuperäisestä käsikirjoituksesta ja toinen ehdokkuus parhaasta miessivuosasta (Harrelson). Golden Globe -ehdokkuuksia se sai kuusi, joista se palkittiin neljällä, parhaasta draamaelokuvasta, naispääosasta (McDormand), miessivuosasta (Rockwell) ja käsikirjoituksesta.
Vastaanotto > Arvostelut

Three Billboards Outside Ebbing, Missouri on saanut hyvän vastaanoton. Arvosteluja keräävällä Rotten Tomatoes -sivustolla 92 prosenttia kriitikoista on antanut sille myönteisen arvostelun keskimääräisellä arvosanalla 8,5/10. Tulos perustuu 314 arvosteluun. Kriitikoiden yleinen mielipide on seuraava: ”Three Billboards Outside Ebbing, Missouri tasapainottelee näppärästi mustaa komediaa vasten polttavaa draamaa – –  ja ammentaa samalla unohtumattomia suorituksia sen konkarilta näyttelijäkaartilta.” Metacritic-sivustolla sillä on 88 pistettä sadasta.
Suomessa Helsingin Sanomien Juha Typpö antoi elokuvalle kolme tähteä. Hän piti McDormandin roolisuorituksesta mutta arvioi elokuvan huumoria halvaksi. Myös Hufvudstadsbladetin Sara Ehnholm Hielm antoi elokuvalle kolme tähteä ja kertoi pitävänsä kokonaisuutta televisiomaisena.
Vastaanotto > Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Päiväys | Palkinnot ja ehdokkuudet> Kategoria | Palkinnot ja ehdokkuudet> Kenelle | Palkinnot ja ehdokkuudet> Tulos | Palkinnot ja ehdokkuudet> Lähde |
| --- | --- | --- | --- | --- | --- |
| Bafta | 18. helmikuuta 2018 | Elokuva | Graham Broadbent, Pete Czernin & Martin McDonagh | Voitto |   |
| Bafta | 18. helmikuuta 2018 | Brittielokuva | Graham Broadbent, Pete Czernin & Martin McDonagh | Voitto |   |
| Bafta | 18. helmikuuta 2018 | Ohjaus | Martin McDonagh | Ehdokkuus |   |
| Bafta | 18. helmikuuta 2018 | Naispääosa | Frances McDormand | Voitto |   |
| Bafta | 18. helmikuuta 2018 | Miessivuosa | Woody Harrelson | Ehdokkuus |   |
| Bafta | 18. helmikuuta 2018 | Miessivuosa | Sam Rockwell | Voitto |   |
| Bafta | 18. helmikuuta 2018 | Alkuperäinen käsikirjoitus | Martin McDonagh | Voitto |   |
| Bafta | 18. helmikuuta 2018 | Leikkaus | Jon Gregory | Ehdokkuus |   |
| Bafta | 18. helmikuuta 2018 | Kuvaus | Ben Davis | Ehdokkuus |   |
| Golden Globe | 7. tammikuuta 2018 | Draamaelokuva | Three Billboards Outside Ebbing, Missouri | Voitto |  |
| Golden Globe | 7. tammikuuta 2018 | Ohjaus | Martin McDonagh | Ehdokkuus |  |
| Golden Globe | 7. tammikuuta 2018 | Naispääosa draamaelokuvassa | Frances McDormand | Voitto |  |
| Golden Globe | 7. tammikuuta 2018 | Miessivuosa | Sam Rockwell | Voitto |  |
| Golden Globe | 7. tammikuuta 2018 | Käsikirjoitus | Martin McDonagh | Voitto |  |
| Golden Globe | 7. tammikuuta 2018 | Musiikki | Carter Burwell | Ehdokkuus |  |
| Screen Actors Guild Awards | 21. tammikuuta 2018 | Näyttelijäkokoonpano | Abbie Cornish, Peter Dinklage, Woody Harrelson, JJohn Hawkes, Lucas Hedges, Željko Ivanek, Caleb Landry Jones, Frances McDormand, Clarke Peters, Sam Rockwell, Samara Weaving | Voitto |  |
| Screen Actors Guild Awards | 21. tammikuuta 2018 | Naispääosa | Frances McDormand | Voitto |  |
| Screen Actors Guild Awards | 21. tammikuuta 2018 | Miessivuosa | Woody Harrelson | Ehdokkuus |  |
| Screen Actors Guild Awards | 21. tammikuuta 2018 | Miessivuosa | Sam Rockwell | Voitto |  |
| Oscar | 5. maaliskuuta 2018 | Elokuva | Graham Broadbent, Pete Czernin & Martin McDonagh | Ehdokkuus |  |
| Oscar | 5. maaliskuuta 2018 | Naispääosa | Frances McDormand | Voitto |  |
| Oscar | 5. maaliskuuta 2018 | Miessivuosa | Sam Rockwell | Voitto |  |
| Oscar | 5. maaliskuuta 2018 | Miessivuosa | Woody Harrelson | Ehdokkuus |  |
| Oscar | 5. maaliskuuta 2018 | Musiikki | Carter Burwell | Ehdokkuus |  |
| Oscar | 5. maaliskuuta 2018 | Alkuperäinen käsikirjoitus | Martin McDonagh | Ehdokkuus |  |
| Oscar | 5. maaliskuuta 2018 | Leikkaus | Jon Gregory | Ehdokkuus |  |
Aiheesta muualla

Three Billboards Outside Ebbing, Missouri Elonet.
Three Billboards Outside Ebbing, Missouri Box Office Mojossa. (englanniksi)
Three Billboards Outside Ebbing, Missouri Metacriticissä. (englanniksi)
Three Billboards Outside Ebbing, Missouri Rotten Tomatoesissa. (englanniksi)
PMI

PMI voi tarkoittaa seuraavia:
PMI, Palma de Mallorcan lentoaseman IATA-koodi
PMI, Project Management Institute
PMI, Purchasing Manager's Index, ostopäällikköindeksi
PMI, levy-yhtiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”PMI”, voi hakea sivunnimihaulla, laajalla sivunnimihaulla tai tekstihaulla.
Pasi Saarela

| Pasi Saarela> Henkilötiedot |
| --- | --- |
Syntynyt: 24. elokuuta 1973 Laitila
Kansalaisuus:   Suomi
Jääkiekkoilija
Lempinimi:  Pahi, Laitilan kaurajätti, Suurvisiiri
Pelipaikka:  laitahyökkääjä
Maila:  oikea
Pituus:  179 cm
Paino:  90 kg
Pelaajaura
Pääsarjaura:  1990–2009
Seurat:  Lukko (SM-liiga) Jokerit (SM-liiga) Frölunda HC (Elitserien) SC Bern (NLA) HC Sierre (NLB) Leksands IF (Allsvenskan) Ässät (SM-liiga)
Pasi Saarela (s. 24. elokuuta 1973 Laitila) on suomalainen entinen jääkiekkoilija, joka edusti pääsarjassa pisimpään Rauman Lukkoa.
Saarela on pelannut Lukon lisäksi myös Porin Ässissä sekä Helsingin Jokereissa, jossa hän voitti kaudella 1998–1999 SM-liigan maalikuninkuuden 38 maalillaan ja saavutti pistepörssin toisen sijan 58 pisteellään. Kaudella 2004–2005 Saarela teki Lukon joukkueessa 31 maalia ja oli jälleen SM-liigan maalikuningas ja pistepörssin kakkonen 55 pisteellä. Seuraava kausi oli vähemmän loistava, ja Lukon vajottua SM-liigassa toiseksi viimeiseksi Saarela siirtyi jo helmikuussa Sveitsin SC Berniin ja HC Sierreen. Kauden 2006–2007 Saarela pelasi Ruotsin Leksandissa. Kauden 2007–2008 Saarela aloitti Porin Ässissä, josta siirtyi tammikuun lopulla takaisin Rauman Lukkoon. Saarela on toiminut Lukon liigajoukkueen kapteenina kausilla 2001–2002 ja 2008–2009. Hän on myös edustanut Suomen A-maajoukkuetta 28 maaottelun verran.
Heinäkuussa 2009 Rauman Lukko osti Pasi Saarelan sopimuksen ulos, minkä jälkeen Saarela päätti lopettaa uransa. Tämän jälkeen hän on toiminut Lukon C-juniorien päävalmentajana, ja joukkueeseen kuului hänen poikansa Aleksi Saarela, joka pelasi ensimmäisen ottelunsa SM-liigassa 16-vuotiaana helmikuussa 2013. Aleksin nuorempi veli Antti on pelannut SM-liigassa vuodesta 2017 lähtien.
Pasi Saarelan pikkuveli Ilkka Saarela pelasi kaksi SM-liigaottelua Lukossa samassa ketjussa veljensä ja Quinn Hancockin kanssa. Vanhempi veli Toni Saarela pelasi jääkiekkoa veljesten kasvattajaseurassa Laitilan Jyskeessä.
Pauli Opas

Pauli Samuel Opas (30. lokakuuta 1929 Kurikka – 2. marraskuuta 2011) oli suomalainen suurlähettiläs. Hän oli koulutukseltaan valtiotieteiden kandidaatti. Hän toimi ulkoministeriön kauppapoliittisen osaston päällikkönä 1979–1984 ja suurlähettiläänä Tokiossa 1984–1985 ja Prahassa 1993–1994
Pauli Peltoniemi

Pauli Kalevi Peltoniemi (s. 6. helmikuuta 1962 Ikaalinen) on aktiiviuransa päättänyt suomalainen kymmenottelija. Hän edusti Valkeakosken Hakaa ja hänen valmentajinaan toimivat Pentti Peltoniemi sekä Olli Käenniemi.
Kalevan kisoista Peltoniemi saavutti kymmenottelun hopeaa vuonna 1983. Lisäksi hän saavutti sisäratojen SM-kilpailuista seitsenottelun hopeaa vuonna 1984.
Virallisissa kilpailuissa Peltoniemi ei ole esiintynyt vuoden 1987 jälkeen.
Pauli Pentikäinen

Pauli Antero Pentikäinen (s. 25. heinäkuuta 1951 Muuruvesi) on aktiiviuransa päättänyt suomalainen kestävyysjuoksija. Hän edusti vuodesta 2001 lähtien Kuopion Rientoa. Aikuisten SM-kilpailuista Pentikäinen saavutti pronssia maratonilta vuonna 1985. Virallisissa kilpailuissa hän ei ole esiintynyt vuoden 2004 jälkeen.
Passion and Warfare

| Passion and Warfare Steve Vai |
| --- | --- | --- |

Studioalbumin tiedot
 Äänitetty : 1989–1990
 Julkaistu: syyskuu, 1990
 Tuottaja(t): Steve Vai
 Tyylilaji: Instrumentaalirock
 Kesto: 52.43
 Levy-yhtiö: Relativity/Epic
Steve Vain muut julkaisut
| Flex-Able Leftovers 1984 | Passion and Warfare 1990 | Sex & Religion 1993 |
Passion and Warfare on kitaristi Steve Vain vuonna 1990 julkaistu instrumentaalialbumi. Se on myynyt Yhdysvalloissa kaksinkertaista platinaa. Ilmestyessään se sai kriitikoilta hyvät arvostelut ja sitä pidetään edelleen yhtenä instrumentaalirockin merkkiteoksista. Monet myös pitävät sitä kaikkien aikojen kitaralevynä.
Levyllä ei ole sanoituksia, mutta jokaiseen kappaleeseen liittyy Steve Vain kirjoittama runo. Levyllä esiintyy myös muutamia ääninäyttelijöitä, muun muassa David Coverdale.
Kappaleet

Liberty – 2.02
Erotic Nightmares – 4.13
The Animal – 3.55
Answers – 2.41
The Riddle – 6.22
Ballerina 12/24 – 1.45
For The Love Of God – 6.02
The Audience Is Listening – 5.30
I Would Love To – 3.40
Blue Powder – 4.44
Greasy Kid's Stuff – 2.57
Alien Water Kiss – 1.10
Sisters – 4.07
Love Secrets – 3.35
Tartaros

Tartaros (m.kreik. Τάρταρος; myös Tartara) oli kreikkalaisessa mytologiassa manalan eli Haadeen alin taso. Alun perin Tartaros tarkoitti maailman syvintä kohtaa, jonne jumalat lukitsivat vihollisensa. Tartaros miellettiin myös jumaluudeksi, jolle hänen puolisonsa Gaia synnytti Tyfonin ja Apollodoroksen mukaan myös Ekhidnan.
Kun ylijumala Zeus oli voittanut titaanit, hän syöksi niistä suurimman osan Tartarokseen. Zeus laittoi isänsä Kronoksen vartijoiksi kolme jättiläiskokoista giganttia, hekatonkheires-veljestä, joilla oli viisikymmentä päätä ja sata kättä.
Titaanit eivät olleet Tartaroksen ainoita asukkaita. Kreikkalaiset uskoivat, että huonosti eläneitä ihmisiä piinattiin ja kidutettiin rikostensa vuoksi Tartaroksen uumenissa. Näihin kuuluivat esimerkiksi jumalia pilkannut Lyydian kuningas Tantalos ja murhaaja Sisyfos.
Joidenkin uskomusten mukaan Tartaroksesta pystyi pääsemään pois. Esimerkiksi Tartarokseen joutunut murhaaja pääsi aika ajoin ylemmälle tasolle pyytämään tappamaltaan henkilöltä armahdusta. Jos tapettu antoi luvan, murhaaja pääsi lopullisesti pois Tartaroksesta. Jos tapettu ei halunnut armahtaa murhaajaa, joutui hän uudestaan Tartarokseen kidutettavaksi.
Aiheesta muualla

Kuvia tai muita tiedostoja aiheesta Tartaros Wikimedia Commonsissa
Maanalainen maailma
| --- | --- |
:  Asteekkien mytologia (Mictlan)  •  Buddhalaisuus (Naraka)  •  Egyptiläinen mytologia (Duat)  •  Hindulaisuus (Naraka)  •  Islam (Jahannam)  •  Juutalaisuus (Šeol)  •  Kiinalainen mytologia (Diyu)  •  Kreikkalainen mytologia ja Roomalainen mytologia (Tartaros)  •  Kristinusko (Helvetti)  •  Mayojen mytologia (Xibalba)  •  Saamelainen mytologia (Saivo)  •  Šintolaisuus (Yomi)  •  Skandinaavinen mytologia (Helheim)  •  Suomalainen mytologia (Tuonela)  •  Zarathustralaisuus (Arezura)
Threads of Life

| Threads of Life Shadows Fall |
| --- | --- | --- |

Studioalbumin tiedot
 Äänitetty : 2006, Studio 606
 Julkaistu: 3. huhtikuuta 2007
 Tuottaja(t): Nick Raskulinecz
 Tyylilaji: thrash metal, heavy metal
 Kesto: 49.05
 Levy-yhtiö: Atlantic, Roadrunner
Listasijoitukset
  46.
Shadows Fallin muut julkaisut
| Fallout from the War 2006 | Threads of Life 2007 | Seeking the Way: The Greatest Hits 2007 |
Singlet albumilta Threads of Life
 ”Redemption” Julkaistu: 14. helmikuuta 2007  ”Another Hero Lost” Julkaistu: lokakuu 2007
Threads of Life on Shadows Fallin vuonna 2007 julkaistu albumi. Albumilta nousivat hiteiksi muun muassa "Redemption" ja "Burning The Lives".
Albumi debytoi Yhdysvalloissa Billboard 200 -listan sijalla 46.
Kappaleet

Redemption – 4.17
Burning the Lives – 4.04
Storm Winds – 4.50
Failure of the Devout – 5.25
Venomous – 3.31
Another Hero Lost – 4.04
Final Call – 6.48
Dread Uprising – 4.14
The Great Collapse – 1.38
Just Another Nightmare – 4.55
Forevermore – 5.21
Kokoonpano

Brian Fair ‎– laulu
Jonathan Donais ‎– kitara
Matthew Bachand ‎– kitara
Paul Romanko ‎– basso
Jason Bittner ‎– rummut
Arvostelut

About.com:
Allmusic:
Soundi:
Aiheesta muualla

Threads of Life discogs.com -sivustolla
Albumi Threads of Life Encyclopaedia Metallum -sivustolla (englanniksi)
Suomen joukkue lentopallon Maailmanliigassa 2016

Suomen lentopallomaajoukkue on mukana vuoden 2016  maailmanliigassa. Suomi pelasi ns. kakkostasolla. Tällä kertaa Suomen Maailmanliiga pelataan kolmena turnauksena. Turnaukset pelataan Japanissa, Egyptissä ja Tampereella.
Suomi on mukana Maailmanliigassa yhdettätoista vuotta perättäin ja kaikkiaan kahdettatoista kertaa. Joukkueita on mukana Maailmanliigassa kaikkiaan kaikkiaan ennätykselliset 36, kolmella eri tasolla.
Kakkostasolla ovat mukana Suomen lisäksi Hollanti, Slovakia, Turkki, Portugali, Kuuba, Etelä-Korea, Japani, Tšekki, Egypti, Kiina ja Kanada. Kaikki joukkueet pelaavat kolmessa turnauksessa kussakin kolme ottelua. Kaikki pelit laitetaan samaan sarjatatulukkoon, jonka perusteella kolme parasta selviää Portugalin Matosinhosissa 9.-10.7.2016 pelattavaan Final Four-lopputurnaukseen. Isäntäjoukkueelle on paikka lopputurnauksessa varma.
Suomen otteluiden otteluraportit

Japani - Suomi, Osaka 17.6.  3-0 (26-24, 25-20, 25-23)

Suomi kaatui ottelussa lähinnä yhteen rotaatioon (P2), jonka Japani voitti ottelussa 18 pisteellä. Avaintekijänä oli Masahiro Yanagidan vahva ja tarkka hyppysyöttö.
Ottelu oli suomalaispelaajista ensimmäinen Maailmanliigassa kuudelle pelaajalle (Hakala, Mäkinen, Ropponen, Kaurto, Kurppa ja Pennanen), joista neljä (Mäkinen, Ropponen, Kaurto ja Pennanen) debytoivat myös kentällä.
Lelu Ojansivu oli Suomen tehokkain pelaaja (19 pist).
Otteluraportti Lentopalloliiton sivuilla
Korea - Suomi, Osaka 18.6. 2-3 (22-25, 20-25, 29-27, 25-19, 17-19)

Suomi voitti kaksi ensimmäistä erää upealla torjunta- ja syöttöpelillään. Korea pääsi kuitenkin peliin mukaan, mutta Suomen parantunut hyökkäyspeli pelasti lopulta voiton parin Korean ottelupallonkin jälkeen. Voitto oli Suomelle 9. perättäinen Koreasta ja samalla kesän ensimmäinen Maailmanliigassa ja historian 50. samassa turnauksessa.
Lelu Ojansivu oli Suomen tehokkain pelaaja (28 pist) ottaen viisi torjuntaa ja syöttäen neljä ässää.
Otteluraportti Lentopalloliiton sivuilla
Suomi - Kuuba, Osaka 19.6. 3-1 (25-18, 15-25, 25-23, 25-23)
Kesän ensimmäinen täysi pistepotti tuli Suomelle vahvan voitontahdon siivittämänä. Kolmannessa erässä Suomi nousi 20-23 -tappiolta viidellä perättäisellä pisteellä erävoittoon Lelu Ojansivun toimiessa ykköstykkinä syöttöpaikalla. Neljännessä erässä nuori Jan Helenius nousi tärkeään rooliin.
Ojansivu oli tutusti Suomen paras pistemies (18 pist) syöttäen nyt viisi ässää.
Otteluraportti Lentopalloliiton sivuilla
Egypti - Suomi, Kairo 24.6. 0-3 (22-25, 17-25, 22-25)
Otteluraportti Lentopalloliiton sivuilla
Turkki - Suomi, Kairo 25.6. 3-2 (19-25, 21-25, 25-21, 25-22, 15-11)
Otteluraportti Lentopalloliiton sivuilla
Suomi - Japani, Kairo 26.6. 3-1 (25-18, 31-29, 22-25, 25-21)
Otteluraportti Lentopalloliiton sivuilla
Suomi - Portugali, Tampere 1.7. 2-3 (25-22, 21-25, 25-19, 24-26, 12-15)
Otteluraportti Lentopalloliiton sivuilla
Kuuba - Suomi, Tampere 2.7. 1-3 (19-25, 12-25, 25-18, 21-25)
Otteluraportti Lentopalloliiton sivuilla
Suomi - Kanada, Tampere 3.7. 3-2 (25-22, 18-25, 25-20, 21-25, 15-13)
Lähtökohta otteluun muodostui, Etelä-Korean voitettua Alankomaat 3-2, sellaiseksi, että käytännössä vain 3-0 voitolla Suomi selviäisi lopputurnaukseen. Suomi taisteli ensimmäisestä erästä 25-22 voiton, mutta toinen erä alkoi murheellisesti Kanadan karatessa heti 4-0 johtoon. Suomi ei tästä toipunut, vaan Kanada säilytti selvän johtoaseman erän loppuun saakka voittaen sen 25-18. Antti Ropponen tuli kolmanteen erään hakkuriksi Ojansivun tilalle. Ropponen tekikin erään seitsemän pistettä Suomen viedessä sen 25-21. Neljäs erä meni vastaavasti Kanadalle samoin numeroin. Suomi voitti lopulta ottelun 3-2 vieden viidennen erän 15-13.
Otteluraportti Lentopalloliiton sivuilla
Joukkue

Suomen joukkue Japanin turnauksessa 17.-19.6.
Hakala, Tervaportti, Kerminen, Mäkinen, Seppänen, Krastins, Siirilä, Sinkkonen, Helenius, Ropponen, Kaurto, Ojansivu, Pennanen, Kurppa.
Joukkue 2016

Maaottelumäärä 12.6.2016, ennen Maailmanliigan alkua
| Numero | Nimi | Syntymäaika | Pelipaikka | Seura | Maaottelut |
| --- | --- | --- | --- | --- | --- |
| 1 | Anssi Hakala | 12.05.1984 | libero |  ETTA Oulu | 4 |
| 2 | Eemi Tervaportti | 26.07.1989 | passari |  Galatasaray | 168 |
| 3 | Akseli Lankinen | 31.08.1997 | passari |  Keimolan Kaiku | 5 |
| 4 | Lauri Kerminen | 18.01.1993 | libero | Kemerovo | 85 |
| 5 | Peetu Mäkinen | 19.08.1995 | yleispelaaja |  Team Lakkapää | 4 |
| 6 | Niklas Seppänen | 30.06.1993 | yleispelaaja |  Nice | 67 |
| 7 | Eemeli Kouki | 26.10.1991 | yleispelaaja |  Hurrikaani-Loimaa | 16 |
| 8 | Elviss Krastins | 15.09.1994 | yleispelaaja |  VaLePa | 50 |
| 9 | Tommi Siirilä | 05.08.1993 | keskitorjuja |  Tiikerit | 53 |
| 10 | Samuli Kaislasalo | 03.08.1995 | keskitorjuja |  Rantaperkiön Isku | 0 |
| 11 | Sauli Sinkkonen | 14.09.1989 | keskikorjuja |  Rantaperkiön Isku | 34 |
| 12 | Jan Helenius | 13.10.1996 | yleispelaaja |  Rantaperkiön Isku | 19 |
| 13 | Antti Ropponen | 17.08.1995 | keskitorjuja |  Kokkolan Tiikerit | 9 |
| 14 | Markus Kaurto | 31.08.1993 | keskitorjuja |  Team Lakkapää | 9 |
| 15 | Henrik Porkka | 14.01.1998 | keskitorjuja |  Kuortane | 3 |
| 16 | Lelu Ojansivu | 31.12.1987 | hakkuri |  Tiikerit | 161 |
| 17 | Joni Savimäki | 18.01.1992 | yleispelaaja |  Liiga-Riento | 5 |
| 18 | Miki Jauhiainen | 18.07.1997 | keskitorjuja |  Kuortane | 0 |
| 19 | Eetu Pennanen | 18.09.1992 | yleispelaaja |  ETTA Oulu | 4 |
| 20 | Mauri Kurppa | 06.04.1993 | passari |  Hurrikaani-Loimaa | 4 |
| 21 | Niko Haapakoski | 01.05.1996 | passari |  ETTA Oulu | 0 |
Päävalmentaja: Tuomas Sammelvuo
Apuvalmentaja: Nicola Giolito
Fysiikkavalmentaja: Tuomas Sallinen
Joukkueenjohtaja: Jaana Laurila
Joukkueenjohtaja: Toni Flink
Lääkäri: Jari Syrjänen
Fysioterapeutti: Jesse Kutila
Fysioterapeutti: Jani Niskakangas
Tilastomies Kamil Sołoducha
Tilastomies Mikko Häyrinen
Tiedottaja: Toni Flink
Ottelut

| Suomen ottelut maailmanliigassa  | Suomen ottelut maailmanliigassa  | Suomen ottelut maailmanliigassa  | Suomen ottelut maailmanliigassa  | 1>  erä | 2>  erä | 3>  erä | 4>  erä | 5>  erä | video |
| --- | --- | --- | --- | --- | --- | --- | --- | --- | --- |
| 17.6. Osaka, Japani  | Suomi  |  Japani | 0–3 | 24–26 | 20–25 | 23–25 |  |  | video |
| 18.6. Osaka, Japani   | Suomi  |  Korea | 3–2 | 25–22 | 25–20 | 27–29 | 19–25 | 19–17 |  |
| 19.6. Osaka, Japani  | Kuuba  |  Suomi | 1–3 | 18–25 | 25–15 | 23–25 | 23–25 |  | video |
| 24.6. Kairo, Egypti  | Egypti  |  Suomi | 0–3 | 22–25 | 17–25 | 22–25 |  |  | video |
| 25.6. Kairo, Egypti  | Turkki  |  Suomi | 3–2 | 19–25 | 21–25 | 25–21 | 25–22 | 15–11 |  |
| 26.6. Kairo, Egypti  | Suomi  |  Japani | 3–1 | 25–18 | 31–29 | 22–25 | 25–21 |  | video |
| 1.7. Tampere, Suomi  | Suomi  |  Portugali | 2–3 | 25–22 | 21–25 | 25–19 | 24–26 | 12–15 | video |
| 2.7. Tampere, Suomi  | Kuuba  |  Suomi | 1–3 | 19–25 | 12–25 | 25–18 | 21–25 |  |  |
| 3.7. Tampere, Suomi  | Suomi  |  Kanada | 3–2 | 25–22 | 18–25 | 25–20 | 21–25 | 15–13 | video |
Ottelut > Kakkostason lopullinen sarjataulukko

| sija | Joukkue | Ottelut> Voitot | Ottelut> tappiot | Ottelut> Pisteet | Erät> Voitot | Erät> tappiot | Erät> eräsuhde | Eräpisteet> Voitot | Eräpisteet> tappiot | Eräpisteet> suhde |
| --- | --- | --- | --- | --- | --- | --- | --- | --- | --- | --- |
| 1 |  Kanada | 8 | 1 | 24 | 26 | 7 | 3.714 | 787 | 677 | 1.162 |
| 2 |  Turkki | 8 | 1 | 21 | 25 | 10 | 2.500 | 813 | 756 | 1.075 |
| 3 |  Alankomaat | 6 | 3 | 19 | 22 | 15 | 1.467 | 839 | 768 | 1.092 |
| 4 |  Suomi | 6 | 3 | 18 | 22 | 16 | 1.375 | 858 | 826 | 1.039 |
| 5 |  Tšekki | 5 | 4 | 13 | 19 | 19 | 1.000 | 837 | 850 | 0.985 |
| 6 |  Kiina | 4 | 5 | 12 | 13 | 17 | 0.765 | 681 | 681 | 1.000 |
| 7 |  Egypti | 4 | 5 | 11 | 15 | 20 | 0.750 | 791 | 816 | 0.969 |
| 8 |  Slovakia | 3 | 6 | 10 | 15 | 22 | 0.682 | 788 | 843 | 0.935 |
| 9 |  Kuuba | 3 | 6 | 9 | 18 | 24 | 0.750 | 891 | 917 | 0.972 |
| 10 |  Etelä-Korea | 3 | 6 | 9 | 14 | 22 | 0.636 | 804 | 820 | 0.980 |
| 11 |  Japani | 2 | 7 | 9 | 14 | 21 | 0.667 | 763 | 803 | 0.950 |
| 12 |  Portugali | 2 | 7 | 7 | 13 | 23 | 0.565 | 758 | 843 | 0.899 |
Ottelut > Parhaat pistemiehet 3.7.

Ahmed Elkotb  188
Olli-Pekka Ojansivu  171
Kunihiro Shimizu  158
Jae-Duck Seo  140
Michal Finger  137
Timo Scheider

| Timo Scheider |
| --- | --- |
 Timo Scheider, 2011
Henkilötiedot
Syntynyt: Lahnstein 
Kansalaisuus:   Saksa
Moottoriurheilija
DTM
Esikoiskausi:  2000
Nykyinen talli:  Audi Sport Team Abt Sportsline
Aikaisemmat sarjat
1997–1999 2005–2006 2005–2006:  Saksan Formula 3 FIA GT Championship A1 Grand Prix
Timo Scheider (s. 10. marraskuuta 1978) on saksalainen autourheilija. Hän on voittanut DTM-sarjan mestaruuden vuosina 2008 ja 2009.
Ura

Scheider aloitti uransa kartingissa. Hän voitti Saksan junioriluokassa mestaruuden vuonna 1992. Kausina 1997–1999 Scheider kilpaili Saksan Formula 3 -sarjassa. Kaudella 1997 hän saavutti kolme voittoa ja sijoittui loppupisteissä toiseksi. Kaudella 1998 hän saavutti kolme voittoa ja kaudella 1999 yhden voiton, mutta loppusijoitukset olivat tuolloin kautta 1997 huonommat.
Vuonna 2000 Scheider siirtyi uudistettuun DTM-sarjaan. Hän ajoi sarjassa Opelia kauteen 2004 asti, mutta hän ei saavuttanut yhtään voittoa eikä yhtään palkintosijaa. Kaudeksi 2005 Scheider siirtyi FIA GT Championship -sarjaan, jossa hän voitti esikoiskaudellaan kaksi kilpailua 11:stä. Hän sijoittui loppupisteissä toiseksi. Hän ajoi sarjassa vielä kaudella 2006, mutta osallistui vain yhteen kilpailuun, jonka hän kuitenkin onnistui voittamaan. Scheider osallistui A1 Grand Prix -sarjaan kaudella 2005–2006 ja edusti Saksan autokuntaa. Hän saavutti yhden palkintosijan.
Vuonna 2006 Scheider teki paluun DTM-sarjaan. Tällä kertaa autona oli Audi. Kaudella 2006 hän ei saavuttanut yhtään palkintosijaa, mutta vuonna 2007 hän saavutti yhden paalupaikan lisäksi yhden palkintosijan. Kaudella 2008 Scheider saavutti ensimmäisen DTM-voittonsa Oscherslebenin radalla. Kauden aikana hän voitti kolme kilpailua ja ajoi neljä paalupaikkaa. Kauden päätteeksi hän voitti sarjan mestaruuden. Kaudella 2009 hän uusi sarjan mestaruuden. Hän voitti kauden yhdestätoista kilpailuista kaksi ja ajoi yhden paalupaikan.